Soliq maʼmuriyatchiligini tubdan takomillashtirish, soliqlar va boshqa majburiy toʻlovlarning yigʻiluvchanligini oshirish chora-tadbirlari toʻgʻrisida
(decree, 2024-10-25)

Mamlakatda tadbirkorlikni rivojlantirish va xorijiy investitsiyalarni jalb qilish uchun soliq yukini izchillik bilan kamaytirish va qulay shart-sharoitlarni yaratishni taʼminlaydigan soliq tizimi shakllantirilgan. Shu bilan birga, soliq maʼmuriyatchiligi sohasida, shu jumladan soliqlar va boshqa majburiy toʻlovlarni yigʻish, soliq solinadigan bazani kengaytirish va soliq toʻlovchilarning huquqiy madaniyatini oshirishda muayyan muammolarning mavjudligi mamlakatning ijtimoiy-iqtisodiy rivojlanishi dasturlarini moliyalashtirishning barqaror manbalarini taʼminlashga salbiy taʼsir koʻrsatmoqda, xususan: birinchidan, soliq organlari faoliyatiga zamonaviy axborot-kommunikatsiya texnologiyalarini joriy qilish holati soliq maʼmuriyatchiligining shaffofligini, soliq solish masalalarida manfaatdor vazirlik va idoralar bilan hamkorlik qilish hamda nazorat samaradorligini, shuningdek davlat xizmatlaridan foydalanish imkoniyatini taʼminlamayapti. Soliq toʻlovchilarning, eng avvalo, tadbirkorlik subyektlarining ularga toʻgʻridan-toʻgʻri muloqotsiz xizmat koʻrsatishni taʼminlaydigan “soliq toʻlovchining shaxsiy kabineti”dan foydalanish manfaatdorligini oshirish boʻyicha faol ish tashkil etilmagan; ikkinchidan, soliq organlarining tashkiliy-shtat tuzilmasi soliq solish obyektlarini toʻliq qamrab olish va soliq solinadigan bazani kengaytirish, shuningdek soliq va boshqa majburiy toʻlovlarni oʻz vaqtida yigʻish uchun mavjud resurslarni safarbar qilish imkonini bermayapti; uchinchidan, soliqqa oid huquqiy munosabatlarning ahvoli va rivojlanish tendensiyalarini tahlil qilish, soliq siyosatining oʻrta muddatli va istiqbolli yoʻnalishlarini ishlab chiqish, soliq solishning dolzarb muammolarini tadqiq etish, shuningdek budjetga soliq tushumlarini ishonchli prognozlashtirish faoliyati takomillashtirishni talab qilmoqda; toʻrtinchidan, soliq nazoratini tashkil qilish mexanizmlarining mukammal emasligi, shu jumladan soliq tekshiruvi obyektlarining zarur tahlilsiz belgilanishi soliqqa oid huquqbuzarliklarni aniqlash va ularni barvaqt profilaktika qilish samaradorligini pasaytirmoqda; beshinchidan, soliq nizolarini sudgacha hal etish – soliq apellyatsiyasi instituti imkoniyatlaridan yetarli darajada foydalanilmayotganligi soliq toʻlovchilarning sud organlariga murojaatlari koʻpayishiga olib kelmoqda; oltinchidan, soliq solish tizimining murakkabligi va bir xil soliq solish bazasiga ega soliqlarning yetarli darajada unifikatsiya qilinmaganligi, soliq qonunchiligining oʻzgaruvchanligi soliq toʻlovchilar tomonidan oʻz soliq majburiyatlarini toʻliq bajarish imkonini bermayapti; yettinchidan, soliq organlarining Davlat budjetiga tushumlar toʻliqligini taʼminlash faoliyati ustidan tashqi nazorat mexanizmlarining mavjud emasligi soliq solinadigan bazani kengaytirish, soliqlarning yigʻiluvchanligini oshirish va soliq toʻlovchilarni hisobga olish imkonini bermayapti; sakkizinchidan, soliq toʻlovchilarning soliqlarni toʻlash boʻyicha oʻz konstitutsiyaviy burchini ixtiyoriy bajarishini taʼminlashga qaratilgan huquqiy madaniyatini oshirish yuzasidan, ayniqsa, joylarda amalga oshirilayotgan ishlarni takomillashtirish talab etiladi; toʻqqizinchidan, bozorlar va savdo komplekslari faoliyati ustidan samarali soliq nazorati oʻrnatilmaganligi mahalliy budjetlarni toʻldirish uchun mavjud rezervlarni toʻliq safarbar qilish, shuningdek naqd pul mablagʻlarining kafolatli qaytishini taʼminlamayapti; oʻninchidan, soliqlar va boshqa majburiy toʻlovlarni yigʻish koʻrsatkichlarini yaxshilash, korrupsiya koʻrinishlarini profilaktika qilish, shuningdek soliq organlarida xizmat qilishga halol va yuqori malakali kadrlarni jalb etish maqsadida davlat soliq xizmati organlari xodimlarini moddiy ragʻbatlantirish mexanizmlarini takomillashtirish talab etiladi. 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasidagi soliq solish tizimini izchillik bilan soddalashtirish, soliq solinadigan bazani kengaytirish orqali soliq yukini pasaytirish kabi vazifalar ijrosi yuzasidan, shuningdek soliq maʼmuriyatchiligining zamonaviy uslublarini joriy etish, soliqlar va boshqa majburiy toʻlovlarning yigʻiluvchanligini oshirish maqsadida: 1. Quyidagilar Oʻzbekiston Respublikasi davlat soliq xizmati organlari tizimini isloh etishning muhim yoʻnalishlari hisoblansin: birinchidan, soliq maʼmuriyatchiligi jarayoniga zamonaviy axborot-kommunikatsiya texnologiyalari va ilgʻor avtomatlashtirilgan tahlil uslublarini keng joriy etish, soliq toʻlovchilarga, eng avvalo, tadbirkorlik subyektlariga toʻgʻridan-toʻgʻri muloqotsiz elektron xizmat koʻrsatishga toʻliq oʻtish; ikkinchidan, soliq solish obyektlari va soliq solinadigan bazaning oʻz vaqtida hamda ishonchli hisobga olinishini taʼminlash, vakolatli organlar va tashkilotlar mansabdor shaxslarining soliq solish masalalari bilan bogʻliq boʻlgan ishonchli axborotni oʻz muddatida taqdim etish boʻyicha masʼuliyatini kuchaytirish; uchinchidan, soliq majburiyatlarini bajarishda soliq toʻlovchilarga har tomonlama koʻmaklashish, soliqqa oid huquqbuzarliklar profilaktikasining taʼsirchan mexanizmlarini ishlab chiqish va soliq toʻlovchilarning huquqiy madaniyatini oshirish, soliq nazoratini amalga oshirishning zamonaviy uslublarini joriy etish; toʻrtinchidan, makroiqtisodiy koʻrsatkichlar dinamikasi va hududlarning soliq salohiyatini tizimli tahlil qilish orqali soliq solish obyektlarini toʻliq qamrab olishni taʼminlash va soliq solinadigan bazani kengaytirish boʻyicha samarali chora-tadbirlarni amalga oshirish; beshinchidan, faoliyat koʻrsatmayotgan korxonalarning faoliyatini tiklashga har tomonlama koʻmaklashish, past rentabelli va zarar koʻrib ishlayotgan korxonalarning moliyaviy ahvolini sogʻlomlashtirish, oʻzaro hisob-kitoblar mexanizmlarini mustahkamlash, soliq qarzi oshishiga yoʻl qoʻymaslik orqali soliq solinadigan bazani kengaytirish; oltinchidan, soliq solish masalalarida, shu jumladan respublika va mahalliy budjetlar daromadlarini oshirishning qoʻshimcha zaxiralarini aniqlash orqali moliya organlari, manfaatdor vazirlik va idoralar, shuningdek mahalliy davlat hokimiyati organlari bilan hamkorlikni yanada kengaytirish; yettinchidan, kadrlarni tanlash va joy-joyiga qoʻyish, soliq organlarini maʼnaviy-axloqiy jihatdan yuqori malakali xodimlar bilan toʻldirish boʻyicha tizimli ishlarni amalga oshirish, shuningdek xodimlar oʻrtasida huquqbuzarliklar profilaktikasini taʼminlash va ular uchun xizmatni oʻtashning munosib shart-sharoitlarini yaratish. 2. Belgilansinki, 2018-yil 1-yanvardan: soliq organlari va halol soliq toʻlovchilar oʻrtasida ularga joriy soliq solish masalalarini hal qilishda har tomonlama koʻmaklashgan holda kengaytirilgan axborot almashinuvini nazarda tutuvchi soliq nazoratining zamonaviy shakli – soliq monitoringi joriy etiladi; vaqtinchalik moliyaviy qiyinchiliklarga toʻqnash kelgan halol soliq toʻlovchilar – xoʻjalik yurituvchi subyektlarga qonun hujjatlarida belgilangan tartibda soliq taʼtillari berilishi mumkin; oʻtkazilgan kameral nazorat natijalari boʻyicha aniqlangan tafovutlar yuzasidan soliq toʻlovchilar tomonidan asoslar taqdim etilmagan taqdirda, soliqlar va boshqa majburiy toʻlovlar summalarini sud tartibida undirish joriy etiladi; ortiqcha toʻlangan soliqlar va boshqa majburiy toʻlovlarni qaytarish yoki hisobga olish soliq toʻlovchi vakolatli organlarga murojaat etgan sanadan boshlab 15 ish kuni ichida amalga oshiriladi; davlat soliq xizmati organlariga kirim hujjatlarini rasmiylashtirmasdan tovarlarni (ishlarni, xizmatlarni) realizatsiya qiladigan xoʻjalik yurituvchi subyektlarning hisobvaraqlari boʻyicha operatsiyalarini 5 bank kunigacha boʻlgan muddatga vaqtinchalik toʻxtatib turish vakolati beriladi; Toshkent, Nukus shaharlarida va viloyat markazlarida soliq organlariga hisob-kitoblar haqidagi maʼlumotlarning onlayn rejimida berilishini taʼminlaydigan nazorat-kassa mashinalarini qoʻllash orqali naqd pul tushumi ustidan avtomatlashtirilgan nazorat tizimi joriy etiladi, respublikaning qolgan hududlarida mazkur tizim bosqichma-bosqich kiritiladi; soliq tekshiruvi obyektlarini samarali tanlab olish uchun soliqqa oid huquqbuzarliklarni sodir etish xavflarini tahlil qilish, shuningdek soliq organlari tomonidan yuqori likvidli mahsulotlar haqiqiy ishlab chiqarish hajmining doimiy hisobi va nazoratini amalga oshirish boʻyicha ixtisoslashtirilgan avtomatlashtirilgan tizim joriy etiladi; davlat soliq xizmati organlari xoʻjalik yurituvchi subyektlar xodimlarining hisobotdagi va haqiqiy soni muvofiqligi ustidan tizimli monitoringni amalga oshiradi, natijasi boʻyicha soliq solinadigan bazani aniqlashtiradi. 3. Davlat soliq xizmati organlarining shtatlar sonini qisqartirish hisobidan cheklangan shtat soni 41 nafardan iborat boʻlgan Oʻzbekiston Respublikasi Hisob palatasi tuzilmasida Oʻzbekiston Respublikasi Davlat budjetiga tushumlarning toʻliqligini nazorat qilish inspeksiyasi tashkil etilsin, unga quyidagi asosiy vazifalar yuklansin: soliq solish tizimi, soliq va bojxona maʼmuriyatchiligini tahlil qilish va baholash asosida budjet daromadlarini koʻpaytirish zaxiralarini aniqlash va ularning safarbar etilishini taʼminlash; soliqlar turlari va hududlar kesimida soliq va bojxona toʻlovlarining yigʻiluvchanlik darajasini tizimli tahlil qilish, uning tarmoq va hududlar kesimida pasayishiga taʼsir etuvchi omillar va ularning oqibatlarini aniqlash; hududlarning oʻziga xos xususiyatlari va soliq toʻlash salohiyatini hisobga olgan holda Davlat budjeti daromadlari prognoz koʻrsatkichlarining xolisligi va asosliligini baholash; soliq solish obyektlari va soliq solinadigan bazani toʻliq qamrab olish ustidan qatʼiy nazorat oʻrnatish, manzilli yoʻnalishlar va nazorat dasturlarini, shu jumladan soliq va boshqa moliya organlarining axborot tizimlari maʼlumotlarini tahlil va monitoring qilish asosida shakllantirish; davlat organlari va tashkilotlarining soliqlar va boshqa majburiy toʻlovlarni hisoblash uchun foydalaniladigan maʼlumotlar bazalarining ishonchliligini baholash; daromadlar prognozini sifatli shakllantirish va bajarish, soliq solinadigan bazani kengaytirish, soliqlarning yigʻiluvchanligi va soliq toʻlovchilar hisobining toʻliqligini taʼminlashda moliya va soliq organlarining masʼuliyatini oshirish hamda ularga har tomonlama koʻmaklashish choralarini koʻrish. 4. Davlat soliq xizmati organlari faoliyati va soliq maʼmuriyatchiligining samaradorligini oshirish boʻyicha chora-tadbirlar dasturi (keyingi oʻrinlarda Dastur deb yuritiladi) 1-ilovaga muvofiq tasdiqlansin. Dasturda koʻrsatilgan vazirlik va idoralar rahbarlari unda nazarda tutilgan tadbirlarning oʻz vaqtida va samarali amalga oshirilishi uchun shaxsan masʼul ekanligi belgilab qoʻyilsin. 10. Oʻzbekiston Respublikasi Davlat soliq qoʻmitasi Axborot texnologiyalari va kommunikatsiyalarini rivojlantirish vazirligi, boshqa manfaatdor vazirlik va idoralar bilan birgalikda 2018-yilning 1-yanvariga qadar: soliq toʻlovchilarga davlat soliq xizmati organlarining barcha davlat xizmatlaridan, shu jumladan Yagona interaktiv davlat xizmatlari portali orqali elektron foydalanish imkoniyatini taʼminlasin; soliq solinadigan bazani kengaytirish va soliq nazoratini takomillashtirish maqsadida soliq organlarining Yagona integratsiyalashtirilgan axborot resurs bazasiga taqdim etiladigan axborotning mazmunini tanqidiy qayta koʻrib chiqsin; barcha manfaatdor vazirlik va idoralar, shu jumladan “Yergeodezkadastr” davlat qoʻmitasi, statistika, adliya, prokuratura organlari, sudlar, “Oʻzbekenergo” AJ va “Oʻztransgaz” AK korxonalarining soliq organlarining Yagona integratsiyalashtirilgan axborot resurs bazasiga integratsiya qilinishini taʼminlasin; tadbirkorlik subyektlarini elektron raqamli imzo bilan toʻliq taʼminlash boʻyicha kompleks chora-tadbirlarni amalga oshirsin. 11. Oʻzbekiston Respublikasi Hisob palatasi Davlat soliq qoʻmitasi hamda Axborot texnologiyalari va kommunikatsiyalarini rivojlantirish vazirligi bilan birgalikda uch oy muddatda davlat organlarining soliqlar va boshqa majburiy toʻlovlarni hisoblash uchun foydalaniladigan maʼlumotlar bazasi ishonchliligini auditdan oʻtkazsin. 12. 2018-yil 1-yanvardan boshlab davlat soliq xizmati organlari xodimlariga nisbatan Oʻzbekiston Respublikasi Vazirlar Mahkamasining 2012-yil 31-oktabrdagi 312-son qarorining amal qilishi tatbiq etilsin. 13. 2021-yil 1-yanvarga qadar Oʻzbekiston Respublikasida ishlab chiqarilmaydigan va Dasturni amalga oshirish doirasida belgilangan tartibda tasdiqlanadigan roʻyxat boʻyicha olib kiriladigan uskuna, dasturiy va moddiy-texnik vositalar bojxona toʻlovlarini (bojxona rasmiylashtiruvlari uchun yigʻimlardan tashqari) toʻlashdan ozod etilsin. 14. Oʻzbekiston Respublikasi Davlat soliq qoʻmitasi, Hisob palatasi boshqa manfaatdor vazirlik va idoralar bilan birgalikda: ikki hafta muddatda Oʻzbekiston Respublikasi davlat soliq xizmati organlari va Hisob palatasi faoliyatini yanada takomillashtirish boʻyicha tashkiliy chora-tadbirlarni nazarda tutuvchi Oʻzbekiston Respublikasi Prezidentining qarorlari loyihalarini; bir oy muddatda qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisida takliflar kiritsin. 15. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidentining davlat maslahatchilari V.A. Golishev va O.B. Murodov zimmasiga yuklansin. T/r Tadbirlarning nomlanishi Amalga oshirish mexanizmi Ijro muddatlari Masʼul ijrochilar I. Soliq toʻlovchilar va soliq solish obyektlarining oʻz vaqtida va toʻliq hisobga olinishini yanada taʼminlash, shuningdek, soliq maʼmuriyatchiligini takomillashtirish 1. Vaqtinchalik moliyaviy qiyinchiliklarga toʻqnash kelgan va halol soliq toʻlovchi hisoblangan xoʻjalik yurituvchi subyektlarga soliq taʼtillari berish tartibini belgilash. Qonun loyihasi 2017-yil 1-noyabr DSQ (B. Parpiyev), Moliya vazirligi (B. Xodjayev), Iqtisodiyot vazirligi (G. Saidova), Markaziy bank (M. Nurmuratov) 2. Oʻtkazilgan kameral nazorat natijalari boʻyicha aniqlangan tafovutlar yuzasidan soliq toʻlovchilar tomonidan asoslar taqdim etilmagan hollarda soliqlar va boshqa majburiy toʻlovlarni undirishning sud tartibini joriy etish. Qonun loyihasi 2017-yil 1-noyabr DSQ (B. Parpiyev), Oliy sud (K. Kamilov), Moliya vazirligi (B. Xodjayev), Iqtisodiyot vazirligi (G. Saidova), Savdo-sanoat palatasi (A. Ikramov) 3. Soliq maslahatchilari instituti faoliyatini takomillashtirish. Qonun loyihasi 2017-yil 1-noyabr Moliya vazirligi (B. Xodjayev), DSQ (B. Parpiyev), Adliya vazirligi (M. Ikramov), Savdo-sanoat palatasi (A. Ikramov) 4. Davlat soliq xizmati organlarining xoʻjalik yurituvchi subyektlarning talab qilib olinadigan asosiy depozit hisob raqamiga qoʻyilgan inkasso topshiriqnomalari asosida xoʻjalik yurituvchi subyektlarning valyuta mablagʻlaridan soliq qarzini undirish tartibini joriy etish hamda xoʻjalik yurituvchi subyektlarning valyuta hisob raqamlariga taqdimnomalar qoʻyilishini bekor qilish. Idoraviy normativ-huquqiy hujjat 2017-yil 1-oktabr DSQ (B. Parpiyev), Oliy sud (K. Kamilov), Moliya vazirligi (B. Xodjayev), Markaziy bank (M. Nurmuratov), Savdo-sanoat palatasi (A. Ikramov) 5. Yakka tartibdagi tadbirkor maqomini yoʻqotgan va muqaddam tadbirkorlik faoliyati bilan shugʻullanishi natijasida yuzaga kelgan soliq qarzdorligi mavjud jismoniy shaxslarga bankrotlikning qoʻllanishini nazarda tutadigan bankrotlik tartib-taomillarini takomillashtirish. Qonun loyihasi 2017-yil 1-noyabr DSQ (B. Parpiyev), Davlat raqobat qoʻmitasi (R. Gulyamov), Oliy sud (K. Kamilov),Moliya vazirligi (B. Xodjayev), Savdo-sanoat palatasi (A. Ikramov) 7. Xorijiy tajribani oʻrganish asosida soliq hisoboti shakllarini unifikatsiya qilish va soddalashtirish. Idoraviy normativ-huquqiy hujjat 2018-yil 1-fevral Moliya vazirligi (B. Xodjayev), DSQ (B. Parpiyev), Adliya vazirligi (M. Ikramov) II. Zamonaviy axborot-kommunikatsiya texnologiyalarini yanada joriy etish va soliq nazorati jarayonini avtomatlashtirish 8. Toshkent, Nukus shaharlarida va viloyat markazlarida soliq organlariga hisob-kitoblar haqidagi maʼlumotlarning onlayn rejimida uzatilishini taʼminlaydigan nazorat-kassa mashinalarini qoʻllash orqali naqd pul tushumi ustidan avtomatlashtirilgan nazorat tizimini joriy etish, respublikaning qolgan hududlarida mazkur tizimni bosqichma-bosqich kiritish. Oʻzbekiston Respublikasi Vazirlar Mahkamasi qarori loyihasi 2017-yil 1-sentabr DSQ (B. Parpiyev), Axborot texnologiyalari va kommunikatsiyalarini rivojlantirish vazirligi (Sh. Shermatov), Markaziy bank (M. Nurmuratov), Moliya vazirligi (B. Xodjayev), Iqtisodiyot vazirligi (G. Saidova) 9. Soliq tekshiruvi obyektlarini samarali tanlab olish uchun soliqqa oid huquqbuzarliklarni sodir etish xavflarini tahlil qilish boʻyicha ixtisoslashtirilgan avtomatlashtirilgan tizimni joriy etish. Kompleks chora-tadbirlar 2017-yil 1-noyabr DSQ (B. Parpiyev), Axborot texnologiyalari va kommunikatsiyalarini rivojlantirish vazirligi (Sh. Shermatov), Savdo-sanoat palatasi (A. Ikramov), Markaziy bank (M. Nurmuratov), Moliya vazirligi (B. Xodjayev), Iqtisodiyot vazirligi (G. Saidova) 10. Soliq solinadigan bazani kengaytirish va soliq nazoratini takomillashtirish maqsadida soliq organlarining Yagona integratsiyalashtirilgan axborot resurs bazasiga taqdim etiladigan axborotlarning mazmunini tanqidiy qayta koʻrib chiqish. Oʻrganish oʻtkazish 2018-yil 1-yanvar DSQ (B. Parpiyev), Axborot texnologiyalari va kommunikatsiyalarini rivojlantirish vazirligi (Sh. Shermatov), Savdo-sanoat palatasi (A. Ikramov), manfaatdor vazirlik va idoralar 11. Soliq solishning yangi obyektlari va soliq solinadigan bazani (koʻchmas mol-mulk, uning huquqiy maqomi oʻzgarishi, soliq toʻlovchilar soni, berilgan ijro hujjatlari, energiya resurslarining quvvati va haqiqiy isteʼmoli hamda boshqalar haqidagi maʼlumotlar) kengaytirish boʻyicha axborotlarni taqdim etish maqsadida “Yergeodezkadastr” davlat qoʻmitasi, statistika, adliya, prokuratura organlari, sudlar, “Oʻzbekenergo” AJ va “Oʻztransgaz” AK korxonalari hamda boshqa manfaatdor vazirlik va idoralarning soliq organlarining Yagona integratsiyalashtirilgan axborot resurs bazasiga integratsiya qilinishini taʼminlash. Kompleks chora-tadbirlar 2018-yil 1-yanvar Axborot texnologiyalari va kommunikatsiyalarini rivojlantirish vazirligi (Sh. Shermatov), DSQ (B. Parpiyev), “Yergeodezkadastr” davlat qoʻmitasi (A. Abdullayev), Davlat statistika qoʻmitasi (B. Begalov), Adliya vazirligi (M. Ikramov), Oliy sud (K. Kamilov),“Oʻzbekneftgaz” MXK (A. Sultanov), “Oʻzbekenergo” AJ (U. Mustafoyev) 12. Tadbirkorlik subyektlarini elektron raqamli imzo bilan toʻliq taʼminlash boʻyicha kompleks tadbirlarni amalga oshirish. Tashkiliy tadbirlar 2018-yil 1-yanvar DSQ (B. Parpiyev), Axborot texnologiyalari va kommunikatsiyalarini rivojlantirish vazirligi (Sh. Shermatov), Savdo-sanoat palatasi (A. Ikramov), Moliya vazirligi (B. Xodjayev), Iqtisodiyot vazirligi (G. Saidova) 13. Davlat soliq xizmati organlari tomonidan soliq toʻlovchilarga barcha davlat xizmatlarini elektron shaklda, shu jumladan, Yagona interaktiv davlat xizmatlari portali orqali koʻrsatish tizimini joriy etish. Kompleks chora-tadbirlar 2018-yil 1-yanvar DSQ (B. Parpiyev), Axborot texnologiyalari va kommunikatsiyalarini rivojlantirish vazirligi (Sh. Shermatov), Savdo-sanoat palatasi (A. Ikramov), manfaatdor vazirlik va idoralar 14. Soliq toʻlovchining shaxsiy kabinetidan foydalanish tartibi toʻgʻrisidagi nizomni ishlab chiqish va tasdiqlash. Idoraviy normativ-huquqiy hujjat 2017-yil 15-avgust DSQ (B. Parpiyev), Iqtisodiyot vazirligi (G. Saidova),Axborot texnologiyalari va kommunikatsiyalarini rivojlantirish vazirligi (Sh. Shermatov), Savdo-sanoat palatasi (A. Ikramov) 15. Avtomatlashtirilgan hisob tizimini (“onlayn” rejimida) joriy etish yoʻli bilan alkogolli va tamaki mahsulotlari, tabiiy gaz, neft mahsulotlari va oʻsimlik yogʻiga soliq solish hisobining toʻliqligini taʼminlash uchun ularni ishlab chiqarish bilan shugʻullanadigan tashkilotlar tomonidan ishlab chiqarilgan mahsulotlar hajmining jismoniy koʻrsatkichlari haqidagi maʼlumotlarni Davlat soliq qoʻmitasiga taqdim etish tartibini belgilash. Oʻzbekiston Respublikasi Vazirlar Mahkamasi qarori loyihasi 2017-yil 1-noyabr DSQ (B. Parpiyev), Moliya vazirligi (B. Xodjayev), Iqtisodiyot vazirligi (G. Saidova), “Oʻzbekneftgaz” MXK (A. Sultanov), “Oʻzvinosanoat-xolding” (Sh. Raximov), “Oʻzbekozikovqat-xolding” XK (T. Jalilov), manfaatdor vazirlik va idoralar III. Soliq nazorati shakllari va uslublarining samaradorligini yanada oshirish 16. Soliq organlari va halol soliq toʻlovchilar oʻrtasida kengaytirilgan axborot almashinuvini nazarda tutuvchi soliq nazoratining yangi shakli — soliq monitoringini joriy etish. Qonun loyihasi 2017-yil 1-noyabr DSQ (B. Parpiyev), Axborot texnologiyalari va kommunikatsiyalarini rivojlantirish vazirligi (Sh. Shermatov), Iqtisodiyot vazirligi (G. Saidova), Savdo-sanoat palatasi (A. Ikramov) 17. Soliq majburiyatlarini oʻz vaqtida bajaradigan halol soliq toʻlovchilarni ragʻbatlantirish chora-tadbirlarini joriy etish. Qonun loyihasi 2017-yil1-noyabr Moliya vazirligi (B. Xodjayev), DSQ (B. Parpiyev), Iqtisodiyot vazirligi (G. Saidova), Savdo-sanoat palatasi (A. Ikramov) 18. Internet tarmogʻida savdo va xizmatlar koʻrsatish sohasida soliq nazoratini amalga oshirish mexanizmlarini joriy etish. Qonun loyihasi 2017-yil 1-noyabr DSQ (B. Parpiyev), Axborot texnologiyalari va kommunikatsiyalarini rivojlantirish vazirligi (Sh. Shermatov), Moliya vazirligi (B. Xodjayev), Iqtisodiyot vazirligi (G. Saidova), Savdo-sanoat palatasi (A. Ikramov) 19. Soliq nazoratini tashkil etish tartibini tubdan takomillashtirish, shu jumladan, tadbirkorlik subyektlarida rejali tekshirishlar oʻtkazish uchun soliq toʻlovchilarni tanlab olish asoslarini aniqlashtirish. Oʻzbekiston Respublikasi Prezidenti qarori loyihasi 2017-yil 1-dekabr DSQ (B. Parpiyev), Moliya vazirligi (B. Xodjayev), Iqtisodiyot vazirligi (G. Saidova), Bosh prokuratura (I. Abdullayev) Adliya vazirligi (M. Ikramov), Savdo-sanoat palatasi (A. Ikramov) 20. Xoʻjalik yurituvchi subyektlarni “yirik soliq toʻlovchilar” toifasiga kiritishning aniq mezonlarini belgilash. Qonun loyihasi 2017-yil 1-noyabr DSQ (B. Parpiyev), Moliya vazirligi (B. Xodjayev), Iqtisodiyot vazirligi (G. Saidova), Adliya vazirligi (M. Ikramov), Savdo-sanoat palatasi (A. Ikramov) 21. Kirim hujjatlarini rasmiylashtirmasdan tovarlarni (ishlarni, xizmatlarni) realizatsiya qiladigan xoʻjalik yurituvchi subyektlarning hisobvaraqlari boʻyicha operatsiyalarni davlat soliq xizmati organlari tomonidan 5 bank kunigacha boʻlgan muddatga vaqtinchalik toʻxtatib turish vakolatini amalga oshirish mexanizmini belgilash. Normativ-huquqiy hujjat loyihasi 2017-yil 1-dekabr DSQ (B. Parpiyev), Moliya vazirligi (B. Xodjayev), Iqtisodiyot vazirligi (G. Saidova), Markaziy bank (M. Nurmuratov), Bosh prokuratura (I. Abdullayev), Adliya vazirligi (M. Ikramov) 22. Davlat soliq xizmati organlari tomonidan xoʻjalik yurituvchi subyektlar xodimlarining hisobotdagi va haqiqiy soni muvofiqligi ustidan tizimli monitoringni amalga oshirish, shuningdek, soliq solinadigan bazani aniqlashtirish tartibini belgilash. Normativ-huquqiy hujjat loyihasi 2017-yil 1-noyabr DSQ (B. Parpiyev), Axborot texnologiyalari va kommunikatsiyalarini rivojlantirish vazirligi (Sh. Shermatov), Markaziy bank (M. Nurmuratov), Moliya vazirligi (B. Xodjayev), Mehnat vazirligi (A. Abduxakimov), Savdo-sanoat palatasi (A. Ikramov) IV. Soliqlar va boshqa majburiy toʻlovlarni unifikatsiya qilish va soddalashtirish 23. Quyidagilar orqali soliqlar va boshqa majburiy toʻlovlarni unifikatsiya qilish, shuningdek, soliq solishni soddalashtirish: bir xil soliq solish obyektlariga ega boʻlgan soliqlar va boshqa majburiy toʻlovlarni birlashtirish; tovar aylanmasidan kelib chiqqan holda, tayyorlov tashkilotlari uchun yagona soliq toʻlovini toʻlash tartibini belgilash; soliq solishning soddalashtirilgan tartibini qoʻllash uchun qoʻshimcha mezon (oborotning chegaraviy miqdori) joriy etish va ushbu miqdor oshgan korxonaga, kichik tadbirkorlik subyekti maqomini saqlab qolgan holda, qoʻshimcha soliq majburiyatlarini belgilash. Qonun loyihasi 2017-yil 1-noyabr Moliya vazirligi (B. Xodjayev), DSQ (B. Parpiyev), Iqtisodiyot vazirligi (G. Saidova), Savdo-sanoat palatasi (A. Ikramov), manfaatdor vazirlik va idoralar 24. Quyidagilarni: borish qiyin boʻlgan va togʻli tumanlarda faoliyatini amalga oshiradigan, shuningdek, dehqon bozorlarida qishloq xoʻjaligi mahsulotlarini realizatsiya qiladigan yakka tartibdagi tadbirkorlar uchun optimallashtirilgan qatiy soliq stavkalarini; alkogolli mahsulotlar hamda qimmatbaho metallar va qimmatbaho toshlardan tayyorlangan buyumlarni chakana sotish huquqi uchun yigʻimning hududlar boʻyicha tabaqalashtirilgan stavkalarini; avtomobil transportida yuk tashish xizmatlari uchun yuridik shaxslar tomonidan toʻlanadigan yagona soliq toʻlovini yakka tartibdagi tadbirkorlar uchun qatʼiy belgilangan soliqdan kam boʻlmagan miqdorda toʻlash tartibini belgilash. Oʻzbekiston Respublikasi Prezidenti qarori loyihasi 2017-yil 1-dekabr Moliya vazirligi (B. Xodjayev), DSQ (B. Parpiyev), Iqtisodiyot vazirligi (G. Saidova), Savdo-sanoat palatasi (A. Ikramov), manfaatdor vazirlik va idoralar 25. Quyidagilar boʻyicha takliflarni ishlab chiqish va kiritish: yuridik shaxs yoki yakka tartibdagi tadbirkorning kassasiga kelib tushgan naqd pullar bilan hisob-kitob qilish va naqd pullarni xarajat qilishning cheklangan miqdorini belgilash; ish oʻrinlarini va mehnatga haq toʻlash fondini ixtiyoriy legallashtiradigan tadbirkorlik subyektlari uchun yagona ijtimoiy toʻlov stavkalarini bosqichma-bosqich pasaytirish. Oʻzbekiston Respublikasi Prezidenti qarori loyihasi 2017-yil 1-dekabr DSQ (B. Parpiyev), Moliya vazirligi (B. Xodjayev), Iqtisodiyot vazirligi (G. Saidova), Markaziy bank (M. Nurmuratov), Savdo-sanoat palatasi (A. Ikramov), manfaatdor vazirlik va idoralar 26. Tashkilotlarni tibbiyot muassasalari toifasiga kiritishning aniq mezonlarini belgilash, shuningdek, imtiyozlarning faqat tibbiy xizmatlar qismida taqdim etilishini aniqlashtirish. Oʻzbekiston Respublikasi Prezidenti qarori loyihasi 2017-yil 1-oktabr DSQ (B. Parpiyev), Sogʻliqni saqlash vazirligi (A. Shadmanov), Moliya vazirligi (B. Xodjayev), Iqtisodiyot vazirligi (G. Saidova), Savdo-sanoat palatasi (A. Ikramov) 27. Davlat soliq xizmati organlari tomonidan zamonaviy axborot-kommunikatsiya texnologiyalarini joriy etish orqali xoʻjalik yurituvchi subyektlarning qoʻshilgan qiymat soligʻi toʻlangan summalarini qaytarish boʻyicha murojaatlarini koʻrib chiqish jarayonini qisqartirishni nazarda tutgan holda, eksport qiladigan korxonalarga qoʻshilgan qiymat soligʻini qaytarish mexanizmini soddalashtirish. Idoraviy normativ-huquqiy hujjat 2017-yil 1-noyabr Moliya vazirligi (B. Xodjayev), DSQ (B. Parpiyev), DBQ (M.Toxiriy), Axborot texnologiyalari va kommunikatsiyalarini rivojlantirish vazirligi (Sh. Shermatov), Savdo-sanoat palatasi (A. Ikramov) 28. Ortiqcha toʻlangan soliqlar va boshqa majburiy toʻlovlarni soliq toʻlovchi vakolatli organlarga murojaat qilgan sanadan boshlab 15 ish kuni ichida qaytarish yoki hisobga olish tartibini belgilash. Qonun loyihasi 2017-yil 1-noyabr DSQ (B. Parpiyev), Moliya vazirligi (B. Xodjayev), Iqtisodiyot vazirligi (G. Saidova), Markaziy bank (M. Nurmuratov), Savdo-sanoat palatasi (A. Ikramov) V. Davlat soliq xizmati organlarining moddiy-texnika bazasini mustahkamlash va boshqa tashkiliy chora-tadbirlar 29. Quyidagilarga qaratilgan Davlat soliq xizmati organlarining moddiy-texnika bazasini mustahkamlash boʻyicha chora-tadbirlar dasturini ishlab chiqish va tasdiqlash: axborot-kommunikatsiya texnologiyalarini rivojlantirish; davlat soliq xizmati organlarining binolarini kapital qurish, rekonstruksiya qilish va kapital taʼmirlash; chora-tadbirlarni moliyalashtirishning aniq manbalarini, shu jumladan, Oʻzbekiston Respublikasi Davlat soliq qoʻmitasining Moddiy yordam, ijtimoiy himoya, soliq organlarini rivojlantirish va koʻzda tutilmagan xarajatlar maxsus jamgʻarmasiga ajratmalar miqdorini oshirish hisobidan belgilash. Oʻzbekiston Respublikasi Vazirlar Mahkamasi qarori loyihasi 2017-yil 1-sentabr DSQ (B. Parpiyev), Moliya vazirligi (B. Xodjayev), Iqtisodiyot vazirligi (G. Saidova), Markaziy bank (M. Nurmuratov) 30. Yirik soliq toʻlovchilar boʻyicha soliq maʼmuriyatchiligi funksiyalari Qoraqalpogʻiston Respublikasi, viloyatlar va Toshkent shahar davlat soliq boshqarmalariga berilishi munosabati bilan davlat soliq xizmati organlarining vazifa va funksiyalari, tashkiliy tuzilmasini qayta koʻrib chiqish. Normativ-huquqiy hujjatlar loyihalari 2017-yil 1-dekabr DSQ (B. Parpiyev), Moliya vazirligi (B. Xodjayev), Iqtisodiyot vazirligi (G. Saidova), Savdo-sanoat palatasi (A. Ikramov) 31. Davlat soliq xizmati organlari xodimlarini tayyorlash, qayta tayyorlash, malakasini oshirish tizimini takomillashtirish hamda rivojlangan xorijiy mamlakatlarning soliq organlari va oʻquv yurtlari bilan tajriba almashishni kengaytirish. Kompleks chora-tadbirlar 2017-yil 1-sentabr DSQ (B. Parpiyev), TIV (A. Kamilov), Moliya vazirligi (B. Xodjayev), Oliy taʼlim vazirligi (I. Majidov) 32. Davlat soliq xizmati organlarining masʼuliyati, ochiqligi, shaffofligini oshirish va soliq toʻlovchilarning oʻzaro hamkorlik natijalaridan qanoatlanganligini nazarda tutadigan faoliyatini baholash, shuningdek, ular xodimlarining xizmat koʻrsatish tezkorligi, vakolatliligi va xushmuomalaligi koʻrsatkichlarini baholash mexanizmini ishlab chiqish hamda joriy etish. Idoraviy normativ-huquqiy hujjat 2017-yil 15-oktabr DSQ (B. Parpiyev), Adliya vazirligi (M. Ikramov), Moliya vazirligi (B. Xodjayev), Iqtisodiyot vazirligi (G. Saidova), Savdo-sanoat palatasi (A. Ikramo�) 33. Davlat soliq xizmati organlari xodimlarini moddiy ragʻbatlantirish mexanizmlarini, shu jumladan, xodimlarni ularning ish natijalarini hisobga olgan holda yakka tartibda ragʻbatlantirish tartibini joriy etish orqali takomillashtirish. Davlat soliq qoʻmitasi raisi buyrugʻi 2017-yil 15-sentabr DSQ (B. Parpiyev), Adliya vazirligi (M. Ikramov), Moliya vazirligi (B. Xodjayev) 34. Mehnatning koʻchib yurish xususiyati bilan bogʻliq boʻlgan xizmat vazifalarini bajaradigan davlat soliq xizmati organlari xodimlariga pul kompensatsiyasi toʻlash yoki shahar yoʻlovchi transportidan (marshrut va yoʻnalishli taksilardan tashqari) foydalanish uchun oylik yoʻl kartochkalari berish tartibi va miqdorini tasdiqlash. Davlat soliq qoʻmitasi raisi buyrugʻi 2017-yil 15-sentabr DSQ (B. Parpiyev) 35. Davlat soliq xizmati organlari xodimlarining formali (maxsus) kiyim-boshi va farqlovchi belgilarining yangi namunalarini tasdiqlash. Oʻzbekiston Respublikasi Vazirlar Mahkamasi qarori loyihasi 2017-yil1-sentabr DSQ (B. Parpiyev), Moliya vazirligi (B. Xodjayev) 36. Davlat soliq xizmati organlarida formali (maxsus) kiyim-boshni kiyib yurish tartibi toʻgʻrisidagi nizomni tasdiqlash. Davlat soliq qoʻmitasi raisi buyrugʻi 2017-yil 15-sentabr DSQ (B. Parpiyev) 37. Jismoniy shaxslardan olinadigan mol-mulk soligʻi va yer soligʻi boʻyicha mablagʻlar yigʻilishini amalga oshirish uchun uchastka soliq inspektorlarini toʻlov terminallari bilan taʼminlash. Oʻzbekiston Respublikasi Vazirlar Mahkamasi farmoyishi loyihasi 2017-yil 1-oktabr DSQ (B. Parpiyev), Markaziy bank (M. Nurmuratov), Moliya vazirligi (B. Xodjayev), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari